Metropolialueen kuntajakoselvittäjät 27.1.2013

Valtiovarainministeriö

PL 28 (Mariankatu 9)

00023 VALTIONEUVOSTO

Espoo, Mari Immonen

Helsinki, Marko Karvinen

Kauniainen, Gun Söderlund

Kerava, Anne Mäkinen

Kirkkonummi, Christoffer Masar

Sipoo, Heidi Träskelin

Tuusula, Helena Hurri

Vantaa, Tarja Lumijärvi

Vihti, Sami Miettinen

VALMISTELEVIEN VIRANHALTIJARYHMIEN ASETTAMINEN

Valtiovarainministeriö on 9.12.2013 määrännyt kuntarakennelain 15 §:n perusteella toimitettavaksi erityisen kuntajakoselvityksen Espoon, Helsingin, Kauniaisten, Keravan ja Vantaan kaupunkien sekä Kirkkonummen, Sipoon, Tuusulan ja Vihdin kuntien välillä.

Ottaen huomioon kuntarakennelaissa (4 b § 4 ja 4 e § 3) määritelty yhdistymisselvityksen vähimmäissisältö ja ministeriön asettamispäätöksen tehtävämäärittely, on selvitystyötä vietävä eteenpäin etupainotteisesti ja vahvassa vuorovaikutuksessa selvitysalueen kuntien kanssa.

Kuntarakennelain 17 § 2 momentin mukaisesti kuntajakoselvittäjällä on salassapitoa koskevien säännösten estämättä oikeus saada viranomaisilta tehtävänsä suorittamista varten tarpeelliset kuntien ja kuntakonserniin kuuluvien yhteisöjen hallintoa ja taloutta koskevat tiedot sekä muuta apua.

Selvitysryhmä asettaa paikallisen asiantuntemuksen varmistamiseksi seitsemän valmistelevaa viranhaltijaryhmää seuraavien teemojen mukaisesti:

* Kuntatalous
* Maankäytön, asumisen, liikenteen ja ympäristön (MALY)
* Sivistyspalvelut
* Sosiaali- ja terveyspalvelut
* Henkilöstö
* Demokratia
* Kilpailukyky

Pyydämme ilmoittamaan kaupungin/kuntanne edustajat kuhunkin teemaan 7.2. mennessä Maria Merisalolle, maria.merisalo@vm.fi.

Viranhaltijaryhmät aloittavat työnsä yhteisellä työpajalla Säätytalolla 14.2.2014 klo 09.00 – 13.00. Myöhemmin lähetetään tarkempaa informaatiota työpajan työskentelytavasta.

Yhteistyöterveisin,

Mikko Pukkinen Cay Sevón Matti Vatilo

Valtiovarainministeriön asettamat kuntajakoselvittäjät